Zarruh Adashevning UFC’dagi uchinchi jangi sanasi va raqibi nomi ma’lum bo‘ldi

Mutlaq yengil vazn toifasi harakat qiluvchi UFC jangchisi Zarruh Adashev (3-3) promoushendagi uchinchi jangini Rayan Benoitga (10-7) qarshi o‘tkazadi. Bu haqda Adashev o‘z Instagram sahifasi orqali ma’lum qildi.

Jang 9-may kungi UFC kechasida bo‘lib o‘tadi.
O‘zbekistonlik yakkakurashchi 20-yanvar kuni bo‘lib o‘tgan UFC kechasida xitoylik Su Mudaerjiga (14-4) yutqazib qo‘ydi. Undan avval Adashev UFC’dagi debyut jangini Tayson Nemga qarshi o‘tkazgan va 32-soniyadayoq nokautga uchragandi.
31 yoshli Benoit ham so‘nggi ikki jangini mag‘lubiyat bilan yakunlagan. Bu jang har ikki sportchi uchun muhim sanaladi. Katta ehtimol bilan yutqazgan jangchi promoushenni tark etishi mumkin.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!